Persombudsman-bevinding: Verskoning aan Duane Vermeulen | Netwerk24
Persombudsman-bevinding: Verskoning aan Duane Vermeulen
18 Januarie 2020 07:54
In ’n uitspraak oor ’n klag oor die rubriek “Skuimkop” (“Meng jou met die semels”; DB 30.03.19) het die persombudsman bevind Die Burger het klousule 7 van die perskode oortree deur foutiewelik in die rubriek te beweer dat Duane Vermeulen ’n foto waarop hy en die sanger Steve Hofmeyr saam verskyn op Twitter geplaas en daarna verwyder het.
Dit is ’n vlaktwee-oortreding. Die Burger moet teenoor Vermeulen verskoning aanteken oor die foutiewe bewering.
REGSTELLING: In die bovermelde rubriek is verkeerdelik beweer dat Duane Vermeulen ’n foto waarin hy en die sanger Steve Hofmeyr saam verskyn op Twitter geplaas en daarna verwyder het. Vermeulen het nooit die foto geplaas nie, en kon dit dus ook nie verwyder het nie. In die onderskrif by die foto is ’n “familievriend” van die Vermeulens ook verkeerdelik geïdentifiseer as “Bobby van Jaarsveld se vrou”.
VERSKONING: Hiermee teken Die Burger verskoning teenoor mnr. Vermeulen aan vir die foutiewe bewerings en enige verleentheid wat daardeur veroorsaak kon wees.
* Volledige uitspraak op http://www.presscouncil.org.za/duane-vermeulen-vs-die-burger/
Meer oor: Duane Vermeulen | Skuimkop